text: সাংবাদিক শাকির স্মরণে প্রেসক্লাব কুলাউড়ার আলোচনা সভা ও দোয়া মাহফিল | সংবাদমেইল
  নিজস্ব প্রতিবেদক: | শুক্রবার, ১০ সেপ্টেম্বর ২০২১ | প্রিন্ট
  কুলাউড়ার সাংবাদিকতা অঙ্গনের প্রিয় মুখ অকাল প্রয়াত শাকির আহমদ স্মরণে আলোচনা সভা ও দোয়া মাহফিলের আয়োজন করা হয়েছে।
  প্রেসক্লাব কুলাউড়ার আয়োজনে (০৯ সেপ্টেম্বর) সন্ধ্যায় কুলাউড়ার একটি রেস্টুরেন্টের হলরুমে অনুষ্ঠিত শোকসভায় সভাপতিত্ব করেন প্রেসক্লাব কুলাউড়ার সভাপতি আজিজুল ইসলাম।
  সাধারণ সম্পাদক চৌধুরী আবু সাঈদ ফুয়াদের সঞ্চালনায় স্মৃতিচারণমূলক আলোচনায় অংশ নেন প্রেসক্লাব কুলাউড়ার প্রতিষ্ঠাতা সভাপতি স্বপন কুমার দেব, প্রেসক্লাব কুলাউড়ার সিনিয়র সহ-সভাপতি ময়নুল হক পবন, কুলাউড়া ব্যবসায়ী কল্যাণ সমিতির সাধারণ সম্পাদক সাংবাদিক আতিকুর রহমান আখই, প্রেসক্লাব কুলাউড়ার নির্বাহী সদস্য মোক্তাদির হোসেন, সহ-সাধারণ সম্পাদক তাজুল ইসলাম, সাংগঠনিক সম্পাদক আলাউদ্দিন কবির, সহ-সাংগঠনিক সম্পাদক জসিম চৌধুরী, সাহিত্য ও প্রকাশনা সম্পাদক শহীদুল ইসলাম তনয়, সাংবাদিক সমিতি কুলাউড়া ইউনিটের সাধারণ সম্পাদক সাইদুল হাসান সিপন, প্রেসক্লাব কুলাউড়ার সদস্য আব্দুল আহাদ, এ কে এম জাবের, নাজমুল বারী সুহেল। পরিবারের পক্ষ থেকে বক্তব্য রাখেন সাংবাদিক এনামুল আলম।
  এছাড়াও উপস্থিত ছিলেন প্রেসক্লাব কুলাউড়ার সদস্য মিন্টু দেশোয়ারা, জিয়াউল হক, সাংবাদিক এম এ কাইয়ূম, ঠিকানা ক্লাবের প্রতিষ্ঠাতা সভাপতি রাফিদ শাহীন,ফেসবুক পেইজ অনুলিপি কুলাউড়ার প্রতিষ্ঠাতা আশিকুল ইসলাম বাবু, এডমিন আজহার মুনিম শাফিন, প্রয়াত শাকির আহমদের ছোটভাই আবির আহমদ অঙ্গনসহ অনেকে।
  উল্লেখ্য শাকির আহমদ কুলাউড়া টাইমস টিভির বার্তা সম্পাদকের দায়িত্বে ছিলেন। এছাড়াও প্রেসক্লাব কুলাউড়ার সদস্য এবং সাংবাদিক সমিতি কুলাউড়া ইউনিটের সাংগঠনিক সম্পাদক। নিজস্ব প্রতিবেদক হিসেবে কাজ করেছেন সিলেটের জনপ্রিয় অনলাইন পোর্টাল সিলেট ভিউ-এ। জাতীয় দৈনিক নয়াশতাব্দীর জেলা প্রতিনিধি হিসেবেও স্বল্পসময়ে তাঁর প্রতিভার স্বাক্ষর রেখে গেছেন। নানাগুনে গুণান্বিত শাকির আহমদ তাঁর কর্মের মধ্য দিয়ে স্থান করে নিয়েছিলেন সর্বমহলেই।